ai4bharat/Pralekha huggingface dataset:
ആഭ്യന്തരകാര്യ മന്ത്രാലയം
പത്മ പുരസ്കാരങ്ങൾ-2022-നുള്ള നാമനിർദ്ദേശങ്ങൾ 2021 സെപ്റ്റംബർ 15 വരെ സമർപ്പിക്കാം
(ന്യൂഡൽഹി, ജൂൺ 10, 2021
2022-ലെ റിപ്പബ്ലിക് ദിനത്തോടനുബന്ധിച്ച് പ്രഖ്യാപിക്കുന്ന പദ്മ പുരസ്കാരങ്ങൾക്കുള്ള നാമനിർദ്ദേശങ്ങൾ/ശുപാർശകൾ ഓൺലൈനായി ക്ഷണിക്കുന്നു. നാമനിർദ്ദേശം നൽകാനുള്ള അവസാന തീയതി 2021 സെപ്റ്റംബർ 15 ആണ്. പത്മ അവാർഡിനുള്ള നാമനിർദ്ദേശങ്ങൾ/ശുപാർശകൾ ഓൺലൈനിൽ പത്മ അവാർഡ് പോർട്ടൽ https://padmaawards.gov.in വഴി മാത്രമേ സ്വീകരിക്കുകയുള്ളൂ.
പത്മ വിഭുഷൻ, പത്മഭൂഷൻ, പത്മശ്രീ എന്നീ പത്മപുരസ്കാരങ്ങൾ, രാജ്യത്തെ ഏറ്റവും ഉയർന്ന സിവിലിയൻ അവാർഡുകളിൽ ഒന്നാണ്. ‘വിശിഷ്ട പ്രവർത്തനം’ അംഗീകരിക്കുന്നതിനും ഒപ്പം എല്ലാ മേഖലകളിലെയും രംഗങ്ങളിലെയും ശ്രേഷ്ഠവും അസാധാരണവുമായ നേട്ടങ്ങൾ/സേവനങ്ങൾ പരിഗണിച്ചും ആണ് ഈ പുരസ്കാരങ്ങൾ നൽകുന്നത്. വംശം, തൊഴിൽ, സ്ഥാനം, ലിംഗഭേദം എന്നിവ ഇല്ലാതെ എല്ലാ വ്യക്തികളും ഈ അവാർഡിന് അർഹരാണ്. ഡോക്ടർമാരും ശാസ്ത്രജ്ഞരും ഒഴികെയുള്ള സർക്കാർ ഉദ്യോഗസ്ഥർക്ക് പത്മ അവാർഡിന് അർഹതയില്ല.
പത്മ അവാർഡുകൾ “ജനകീയ പത്മ” ആക്കി മാറ്റാൻ സർക്കാർ പ്രതിജ്ഞാബദ്ധമാണ്. അതിനാൽ എല്ലാ പൗരന്മാരും സ്വയം നാമനിർദ്ദേശം ഉൾപ്പെടെ നാമനിർദ്ദേശങ്ങൾ/ശുപാർശകൾ നൽകാൻ അഭ്യർത്ഥിക്കുന്നു.
മേൽപ്പറഞ്ഞ പത്മ പോർട്ടലിൽ ലഭ്യമായ ഫോർമാറ്റിൽ ഉൾപ്പെടുത്തിയിരിക്കുന്ന എല്ലാ വിശദാംശങ്ങളും നാമനിർദ്ദേശങ്ങളിൽ/ശുപാർശകളിൽ അടങ്ങിയിരിക്കണം. കൂടാതെ, ശുപാർശ ചെയ്തിട്ടുള്ള വ്യക്തിയുടെ അതത് മേഖലയിലെ വിശിഷ്ടവും അസാധാരണവുമായ നേട്ടങ്ങൾ/സേവനം വ്യക്തമായി വിശദമാക്കുന്ന പരമാവധി 800 വാക്കിലുള്ള ഒരു വിവരണവും ഉൾപ്പെടുത്തണം.
ഇതുസംബന്ധിച്ച കൂടുതൽ വിവരങ്ങൾ ആഭ്യന്തര മന്ത്രാലയത്തിന്റെ വെബ്സൈറ്റിലെ  'അവാർഡുകളും മെഡലുകളും' എന്ന ശീർഷകത്തിൽ ലഭ്യമാണ്. ഈ അവാർഡുകളുമായി ബന്ധപ്പെട്ട ചട്ടങ്ങളും നിയമങ്ങളും ഈ വെബ്സൈറ്റിലെ https://padmaawards.gov.in/AboutAwards.aspx എന്ന ലിങ്കിൽ ലഭ്യമാണ്.
പ്രധാനമന്ത്രിയുടെ ഓഫീസ്
യു.എസ് സ്റ്റേറ്റ്, ഡിഫന്സ് സെക്രട്ടറിമാര് പ്രധാനമന്ത്രിയെ സന്ദര്ശിച്ചു
യുഎസ് സ്റ്റേറ്റ് സെക്രട്ടറി മൈക്കിള് ആര് പോംപിയോ, ഡിഫന്സ് സെക്രട്ടറി ഡോ. മാര്ക്ക്. ടി. എസ്പര് എന്നിവര് ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദര്ശിച്ചു.
അമേരിക്കന് പ്രസിഡന്റിന്റെ ആശംസകള് അവര് പ്രധാനമന്ത്രിയെ അറിയിച്ചു. 2020 ഫെബ്രുവരിയിലെ പ്രസിഡന്റ് ട്രംപിന്റെ ഇന്ത്യ സന്ദര്ശനത്തെ അനുസ്മരിച്ച പ്രധാനമന്ത്രി അദ്ദേഹത്തിന് തിരിച്ചും ആശംസകള് കൈമാറി.
രാവിലെ നടന്ന മൂന്നാമത് ഇന്ത്യ- യുഎസ് 2+2 മന്ത്രിതല ചര്ച്ചയും ഉഭയകക്ഷി ചര്ച്ചയും ഫലപ്രദം ആയിരുന്നുവെന്ന് അവര് പ്രധാനമന്ത്രിയെ ധരിപ്പിച്ചു.
ഇന്ത്യയുമായുള്ള ബന്ധം തുടര്ന്നുo ശക്തിപ്പെടുത്താനുള്ള അമേരിക്കന് ഗവണ്മെന്റിന്റെ താല്പര്യവും പരസ്പരം പങ്കു വെക്കുന്ന കാഴ്ചപ്പാടും താല്പര്യങ്ങളും സാക്ഷാത്കരിക്കാന് ഒരുമിച്ച് പ്രവര്ത്തിക്കാനുള്ള സന്നദ്ധതയും യുഎസ് പ്രതിനിധികള് പ്രധാനമന്ത്രിയെ അറിയിച്ചു.
മൂന്നാമത് 2+2 ചര്ച്ച ഫലപ്രദമായി പര്യവസാനിച്ചതില് പ്രധാനമന്ത്രി അഭിനന്ദനം അറിയിച്ചു. അമേരിക്കയുമായുള്ള സമഗ്ര നയതന്ത്ര പങ്കാളിത്തത്തിന് ബഹുതല മേഖലകളിലുണ്ടായ വളര്ച്ചയില് പ്രധാനമന്ത്രി സംതൃപ്തി പ്രകടിപ്പിച്ചു. ശക്തമായ വിശ്വാസത്തിന്റെ അടിസ്ഥാനത്തില് പങ്കുവെക്കപ്പെട്ട മൂല്യങ്ങളും ഇരുരാജ്യങ്ങളിലെ ജനങ്ങള് തമ്മിലുള്ള ദൃഢമായ ബന്ധവും പ്രധാനമന്ത്രി എടുത്തുപറഞ്ഞു.
(
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
പുനരുപയോഗ ഊർജ്ജ ശേഷിയിൽ ഇന്ത്യ കൈവരിച്ച നേട്ടം
ന്യൂ ഡൽഹി, ഡിസംബർ 21 , 2021
ഇന്ത്യയുടെ സ്ഥാപിതമായ പുനരുപയോഗ ഊർജ്ജ ശേഷി ലോകത്തിലെ തന്നെ നാലാമത്തെ ഏറ്റവും വലുത് ആണ്. 2021 നവംബർ 30-ന് രാജ്യത്ത് മൊത്തം 150.54 ജിഗാവാട്ട് പുനരുപയോഗ ഊർജ്ജ ശേഷി  സ്ഥാപിച്ചു. കൂടാതെ, 2021-22 വർഷത്തിൽ  വിവിധ പുനരുപയോഗ ഊർജ സ്രോതസ്സുകളിൽ നിന്ന് മൊത്തം 2,19,817.14 ദശലക്ഷം യൂണിറ്റ് വൈദ്യുതി ആണ് ഉല്പാദിപ്പിച്ചത്.
രാജ്യത്തെ ഭൂരിഭാഗം പുനരുപയോഗ ഊർജ പദ്ധതികളും സുതാര്യമായ ലേലത്തിലൂടെ തിരഞ്ഞെടുത്ത സ്വകാര്യ മേഖലയിലെ സംരംഭകർ ആണ് സ്ഥാപിക്കുന്നത്. ചെലവ് കുറഞ്ഞ രീതിയിൽ മത്സരാധിഷ്ഠിത നിരക്കിൽ വൈദ്യുതി വാങ്ങാൻ വിതരണ ലൈസൻസികളെ പ്രാപ്തരാക്കുന്നതിന് ഗവണ്മെന്റ് മാതൃകാ ലേല മാർഗ്ഗനിർദ്ദേശങ്ങൾ പുറപ്പെടുവിച്ചിട്ടുണ്ട്.
കേന്ദ്ര ഗവൺമെന്റ് മാർഗ്ഗനിർദ്ദേശങ്ങൾ അനുസരിച്ച് ചെറുകിട സംരംഭകരുടെ താൽപ്പര്യം സംരക്ഷിക്കുന്നതിന്, സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും സൗരോർജ പദ്ധതികളിൽ നിന്നും , കാറ്റിൽ നിന്നുള്ള പദ്ധതികളിൽ നിന്നും  വൈദ്യുതി വാങ്ങാം. അതാത് സംസ്ഥാന ഇലക്ട്രിസിറ്റി റെഗുലേറ്ററി കമ്മീഷനുകൾ നിർണ്ണയിക്കുന്ന ഫീഡ്-ഇൻ താരിഫ്  വഴി മത്സരാധിഷ്ഠിത ബിഡ്ഡിംഗ് മാർഗ്ഗനിർദ്ദേശങ്ങൾക്ക് കീഴിൽ വരാത്ത പദ്ധതികളിൽ നിന്നുമാണ് വാങ്ങാവുന്നത്.
ഇന്ന് ലോക്സഭയിൽ രേഖാമൂലം നൽകിയ മറുപടിയിൽ കേന്ദ്ര ഊർജ, നവ, പുനരുപയോഗ ഊർജ മന്ത്രി ശ്രീ ആർ.കെ.സിംഗ് അറിയിച്ചതാണ് ഇക്കാര്യം
RRTN/SKY
(Visitor Counter : 131
ആയുഷ്
ആഗോളതലത്തിൽ ഒരു കോടിയിലധികം പേർ സൂര്യ നമസ്കാരം നടത്തി
ന്യൂ ഡൽഹി, ജനുവരി 14, 2022
ആസാദി കാ അമൃത് മഹോത്സവ് ആഘോഷങ്ങൾക്ക് കീഴിൽ ആയുഷ് മന്ത്രാലയം ഇന്ന് “ചൈതന്യത്തിനായുള്ള സൂര്യ നമസ്കാരം” ആചരിച്ചു. ഇന്ത്യയിൽനിന്നുൾപ്പടെ ലോകമെമ്പാടുമുള്ള 75 ലക്ഷത്തിലധികം ആളുകൾ ഒരുമിച്ച് സൂര്യനമസ്കാരം നടത്തി. കേന്ദ്ര ആയുഷ് മന്ത്രി ശ്രീ സർബാനന്ദ സോനോവാളും സഹ\മന്ത്രി ഡോ. മുഞ്ചപ്പാറ മഹേന്ദ്രഭായിയും ചേർന്നാണ് പരിപാടിക്കു തുടക്കം കുറിച്ചത്.
ജനങ്ങളുടെ ശാരീരികവും മാനസികവുമായ ക്ഷേമം മെച്ചപ്പെടുത്തുന്നതിനാണ് സൂര്യ നമസ്കാരത്തിലൂടെ സൂര്യാരാധന നടത്തുന്നതെന്ന് ഉദ്ഘാടന പ്രസംഗത്തിൽ കേന്ദ്രമന്ത്രി പറഞ്ഞു.
വെർച്വൽ ആയി നടന്ന ഈ പരിപാടിയിൽ, ലോകമെമ്പാടുമുള്ള നിരവധി പ്രമുഖ യോഗാ ഗുരുക്കന്മാരും യോഗ പ്രേമികളും ചേർന്ന് സൂര്യനമസ്കാരം ചെയ്യുകയും സൂര്യനമസ്കാരത്തെക്കുറിച്ചുള്ള അവരുടെ കാഴ്ചപ്പാടുകൾ പങ്കുവെക്കുകയും ചെയ്തു.
കേന്ദ്ര യുവജനകാര്യ-കായിക മന്ത്രാലയം, വിദ്യാഭ്യാസ മന്ത്രാലയം, പ്രതിരോധ മന്ത്രാലയം, ആഭ്യന്തര മന്ത്രാലയം, എൻസിസി, എൻഎസ്എസ് വോളന്റിയർമാർ, സൈനിക ഉദ്യോഗസ്ഥർ എന്നിവരിൽ നിന്ന് വലിയ പിന്തുണയും പങ്കാളിത്തവും ഈ പരിപാടിക്ക് ലഭിച്ചു.
RRTN/SKY
(Visitor Counter : 132
തൊഴില്, ഉദ്യോഗ മന്ത്രാലയം
ഉമംഗ് ആപ്പ് വഴി പെന്ഷന് പാസ്സ്ബുക്ക് സേവനങ്ങള്ക്ക് ഇപിഎഫ്ഒ തുടക്കമിട്ടു
എംപ്ലോയീസ് പ്രോവിഡന്റ് ഫണ്ട് ഓര്ഗനൈസേഷന്  അതിന്റെ ഗുണഭോക്താക്കള്ക്ക് ഉമംഗ് ആപ്പ് വഴി പുതിയ ഇ സേവനങ്ങള് നല്കാന് തുടങ്ങി. വ്യൂ പാസ്സ്ബുക്ക് ഒപ്ഷന് ക്ലിക്ക് ചെയ്ത് പെന്ഷന് ഉത്തരവ് നമ്പരും, ജനനതീയ്യതിയും പെന്ഷന്കാര് ചേര്ക്കണം. നല്കിയ വിവരങ്ങളുടെ പരിശോധനയ്ക്ക് ശേഷം പെന്ഷണറുടെ രജിസ്റ്റേര്ഡ് മൊബൈല് നമ്പറിലേക്ക് ഒരു ഒറ്റത്തവണ പാസ്വേഡ്  അയക്കും. ഇത് കമ്പ്യൂട്ടറില് രേഖപ്പെടുത്തിയാല് പെന്ഷണറുടെ അവസാന പെന്ഷന് ക്രെഡിറ്റ് അടക്കം പേര്, ജനന തിയതി മുതലായ വിവരങ്ങളും കാണിക്കും. സാമ്പത്തിക വര്ഷം തിരിച്ചുള്ള പാസ്സ് ബുക്കിന്റെ മുഴുവന് വിവരങ്ങള് ഡൗണ്ലോഡ് ചെയ്യാനുള്ള സൗകര്യവും ലഭ്യമാണ്.
(ജീവനക്കാര്ക്കുള്ള സേവനങ്ങളായ ഇപിഎഫ് പാസ്സ്ബുക്കിന്റെ വിശദാംശങ്ങള്, ക്ലെയിമുകള് ഉന്നയിക്കല്, അവ പിന്തുടരല്, തൊഴിലുടമാകേന്ദ്രീകൃത സേവനങ്ങളായ അടച്ച തുകയുടെ വിശദാംശങ്ങള് അറിയല്, ടിആര്ആര്എന് സ്റ്റാറ്റസ് അറിയല്, മിസ്സ്ഡ് കാള് വഴിയുള്ള അക്കൗണ്ട് വിവരങ്ങള് അറിയല്, എസ്എംഎസ് വഴി അക്കൗണ്ട് വിവരങ്ങള് അറിയല്, ഇപിഎഫ്ഒ ഓഫീസ് തിരയല്, എസ്റ്റാബ്ലിഷ്മെന്റ് തിരയല് തുടങ്ങിയ പൊതു സേവനങ്ങളും നിലവില് ഉമംഗ് ആപ്പ് ലഭ്യമാക്കുന്നുണ്ട്.
GK MRD –346
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഡിസംബർ 20, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 137.67 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 82,267 പേർ; 572 ദിവസത്തെ ഏറ്റവും കുറഞ്ഞ കണക്ക്
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.24%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രോഗമുക്തി നിരക്ക് 98.39%; 2020 മാർച്ച് മുതൽ ഏറ്റവും ഉയർന്ന നിരക്ക്
(കഴിഞ്ഞ 24 മണിക്കൂറിനിടെ 8,077 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,41,87,017 ആയി
കഴിഞ്ഞ 24 മണിക്കൂറിൽ 6,563 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.75 ശതമാനമാണ്; കഴിഞ്ഞ 77 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 36 ദിവസമായി 1% ത്തിൽ താഴെ
ആകെ നടത്തിയത് 66.51 കോടി പരിശോധനകൾ
പെട്രോളിയം, പ്രകൃതി വാതക മന്ത്രാലയം
ആഗോള ഭൗമരാഷ്ട്രീയ സാഹചര്യത്തിന്റെ മാറുന്ന പശ്ചാത്തലത്തിൽ ആഗോള ഊർജ്ജ വിപണിയും ഊർജ്ജ വിതരണത്തിൽ ഉണ്ടായേക്കാവുന്ന പ്രതിസന്ധിയും ഗവൺമെന്റ് സൂക്ഷ്മമായി നിരീക്ഷിക്കുന്നു
റഷ്യയും ഉക്രെയ്നും തമ്മിലുള്ള ഭൗമരാഷ്ട്രീയ സാഹചര്യം ആഗോള തലത്തിൽ അസംസ്കൃത എണ്ണ, വാതകം എന്നിവയുടെ വിലയിൽ കുത്തനെയുള്ള വർധനയ്ക്ക് കാരണമായെന്ന് പെട്രോളിയം പ്രകൃതി വാതക സഹമന്ത്രി ശ്രീ രാമേശ്വർ തെലി ഇന്ന് രാജ്യ സഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിൽ അറിയിച്ചു.
ആഗോള ഭൗമരാഷ്ട്രീയ സാഹചര്യത്തിന്റെ മാറുന്ന പശ്ചാത്തലത്തിൽ ആഗോള ഊർജ്ജ വിപണിയും ഊർജ്ജ വിതരണത്തിൽ ഉണ്ടായേക്കാവുന്ന പ്രതിസന്ധിയും കേന്ദ്ര ഗവൺമെന്റ് സൂക്ഷ്മമായി നിരീക്ഷിക്കുന്നു.
2021 നവംബറിൽ, പണപ്പെരുപ്പം നിയന്ത്രിക്കാനുള്ള ശ്രമത്തിൽ, കേന്ദ്ര ഗവൺമെന്റ്, പ്രധാന ഊർജ്ജ ഉപഭോക്താക്കളുമായി കൂടിയാലോചിച്ച്, അവർക്ക് സമാന്തരമായി നയതന്ത്ര പെട്രോളിയം ശേഖരത്തിൽ നിന്ന് 5 ദശലക്ഷം ബാരൽ വിട്ടു നൽകി.
അസംസ്കൃത എണ്ണ വിപണിയിലെ ചാഞ്ചാട്ടം ലഘൂകരിക്കുന്നതിനും വിലക്കയറ്റം കുറയ്ക്കുന്നതിനും ഉചിതമെന്ന് തോന്നുന്ന എല്ലാ നടപടികളും സ്വീകരിക്കാൻ കേന്ദ്ര ഗവണ്മെന്റ് തയ്യാറാണ്.
പ്രധാനമന്ത്രിയുടെ ഓഫീസ്
മാധ്യമ പ്രവർത്തകൻ രോഹിത് സർദാനയുടെ നിര്യാണത്തിൽ പ്രധാനമന്ത്രിയുടെ അനുശോചനം
പ്രമുഖ മാധ്യമ പ്രവർത്തകൻ രോഹിത് സർദാനയുടെ മരണത്തിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി.
ഒരു ട്വീറ്റിൽ ശ്രീ മോദി പറഞ്ഞു:
രോഹിത് സർദാന അകാലത്തിൽ നമ്മെ വിട്ടുപോയി. ഊർജ്ജസ്വലനും ഇന്ത്യയുടെ പുരോഗതിയെക്കുറിച്ച് അഭിനിവേശമുള്ള, ഹൃദയാലുവായ രോഹിതിന്റെ അഭാവം നിരവധി പേരെ ദുഖത്തിലാഴ്ത്തും അദ്ദേഹത്തിന്റെ അകാല നിര്യാണം മാധ്യമ ലോകത്ത് വലിയ ശൂന്യത സൃഷ്ടിച്ചു. അദ്ദേഹത്തിന്റെ കുടുംബത്തിനും സുഹൃത്തുക്കൾക്കും ആരാധകർക്കും അനുശോചനം. ഓം ശാന്തി. ”
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 169.63 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 11,08,938 പേര്
ചികിത്സയിലുള്ളത് 2.62 ശതമാനം പേര്
രോഗമുക്തി നിരക്ക് 96.19%
കഴിഞ്ഞ 24 മണിക്കൂറിനിടെ 1,99,054 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,06,60,202 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 83,876 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 74.15 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 11,56,363 പരിശോധനകള്.
(ND MRD
രാസവസ്തു, രാസവളം മന്ത്രാലയം
ഖാരിഫ് കാലയളവിൽ രാസവളങ്ങളുടെ തടസ്സമില്ലാത്ത വിതരണം ഉറപ്പാക്കുന്നതിന് വളനിർമ്മാണ കമ്പനികളുമായി കേന്ദ്രമന്ത്രി സദാനന്ദ ഗൗഡ കൂടിക്കാഴ്ച നടത്തി
(ഖാരിഫ് വിളകളുടെ വിതക്കാലത്ത് ,രാജ്യത്തെ കർഷകസമൂഹങ്ങൾക്ക് രാസവളത്തിന്റെ തടസ്സമില്ലാത്ത വിതരണം ഉറപ്പാക്കുന്നതിനായി, വളനിർമ്മാണ മേഖലയിലെ പ്രമുഖരുമായി കേന്ദ്ര രാസവസ്തു, രാസവളം മന്ത്രി ശ്രീ ഡി. വി. സദാനന്ദ ഗൗഡ വീഡിയോ കോൺഫെറെൻസിലൂടെ കൂടിക്കാഴ്ച നടത്തി. മന്ത്രാലയത്തിന്റെ ചുമതലയുള്ള സഹമന്ത്രി ശ്രീ മൻസൂഖ് മാണ്ഡവ്യയും യോഗത്തിൽ സന്നഹിതനായിരുന്നു.
വരുന്ന ഖാരിഫ് കാലത്ത് വളത്തിന്റെ ലഭ്യതയിൽ പ്രശ്നങ്ങൾ ഉണ്ടാകില്ലെന്ന് തന്റെ മന്ത്രാലയം ഉറപ്പാക്കിയതായി ശ്രീ. ഗൗഡ വ്യക്തമാക്കി. നിലവിലെ വെല്ലുവിളികൾക്കിടയിലും, മികച്ച പ്രവർത്തനം കാഴ്ചവയ്ക്കുന്ന വളനിർമ്മാണമേഖലയെ അദ്ദേഹം അഭിനന്ദിച്ചു.
രാജ്യത്ത് ഖാരിഫ് കാലത്തിനു തുടക്കമായതായി കേന്ദ്രമന്ത്രി അറിയിച്ചു. ഇന്ത്യയുടെ വിവിധ ഭാഗങ്ങളിൽ,കർഷകർ, കാര്ഷികപ്രവർത്തനങ്ങൾ ആരംഭിച്ചുകഴിഞ്ഞു. ഈ വർഷം നല്ല കാലവര്ഷം ലഭിക്കാനിടയുണ്ടെന്നും വളത്തിന്റെ ആവശ്യകത ഇക്കൊല്ലവും ഉയർന്നു നില്ക്കുമെന്നും അദ്ദേഹം പ്രതീക്ഷ പ്രകടിപ്പിച്ചു.
ഖാരിഫ് കാലയളവിൽ, 170 ലക്ഷം മെട്രിക് ടൺ യൂറിയയുടെ ആവശ്യം ഉണ്ടാകുമെന്നാണ്കണക്കാക്കിയിരിക്കുന്നത്. ഇതിൽ 133 ലക്ഷം മെട്രിക് ടൺ യൂറിയ രാജ്യത്ത് ഉത്പാദിപ്പിക്കും. ബാക്കിയുള്ളത് ഇറക്കുമതിയിലൂടെ പരിഹരിക്കും. ഇതുമായി ബന്ധപ്പെട്ട് ,രണ്ടു ആഗോള ടെണ്ടറുകൾ ക്ഷണിച്ചു കഴിഞ്ഞു.രാജ്യത്തെ കർഷകർക്ക് ആവശ്യമായ യൂറിയ ഉറപ്പാക്കുന്നതിനായി , രാസവള വകുപ്പ് യൂറിയ ഇറക്കുമതി തുടരുമെന്നും മന്ത്രി കൂട്ടിച്ചേര്ത്തു.
പ്രധാനമന്ത്രിയുടെ ഓഫീസ്
സിക്കിം, അരുണാചല് പ്രദേശ്, ത്രിപുര എന്നിവിടങ്ങളിലെ സംയോജിക കമാന്റ് ആന്റ് കണ്ട്രോള് സെന്ററുകള്ക്ക് പ്രധാനമന്ത്രി തറക്കല്ലിട്ടു
അഞ്ച് വടക്കു കിഴക്കന് സ്മാര്ട്ട് സിറ്റികളിലെ സംയോജിത കമാന്റ് ആന്റ് കണ്ട്രോള് സെന്ററുകള്ക്ക് പ്രധാനമന്ത്രി ശ്രീ. നരേന്ദ്ര മോദി വീഡിയോ കോണ്ഫറന്സിംഗ് വഴി ഇന്ന് ന്യൂഡല്ഹിയില് തറക്കല്ലിട്ടു.
(സിക്കിമിലെ നാംച്ചി, ഗാംഗ്ടോക്ക്, അരുണാചല് പ്രദേശിലെ ഇറ്റാനഗര്, പാസിഘട്ട്, ത്രിപുരയിലെ അഗര്ത്തല എന്നിവിടങ്ങളിലെ കമാന്റ് ആന്റ് കണ്ട്രോള് സെന്ററുകളുടെ ശിലാഫലകം പ്രധാനമന്ത്രി ഡിജിറ്റല് മാര്ഗ്ഗത്തിലൂടെ അനാവരണം ചെയ്തു.
MRD- 197
പ്രധാനമന്ത്രിയുടെ ഓഫീസ്
മഹാരാഷ്ട്രയിലെ ആശുപത്രി തീപിടിത്തം : ജീവഹാനിയിൽ പ്രധാനമന്ത്രി അനുശോചിച്ചു
മഹാരാഷ്ട്രയിൽ അഹമ്മദ്നഗറിലെ ആശുപത്രിയിലുണ്ടായ തീപിടിത്തത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു;
"മഹാരാഷ്ട്രയിൽ ലെ അഹമ്മദ്നഗറിലെ ആശുപത്രിയിലുണ്ടായ തീപിടിത്തത്തിലെ ജീവഹാനിയിൽ കടുത്ത വേദനയുണ്ട്. മരിച്ചവരുടെ കുടുംബങ്ങളെ അനുശോചനം അറിയിക്കുന്നു. പരിക്കേറ്റവർ എത്രയും വേഗം സുഖം പ്രാപിക്കട്ടെ."
(
ആരോഗ്യ, കുടുംബക്ഷേമ മന്ത്രാലയം
കഴിഞ്ഞ 24 മണിക്കൂറിനുള്ളിൽ രോഗമുക്തരുടെ എക്കാലത്തെയും ഉയർന്ന എണ്ണം രേഖപ്പെടുത്തി 28,472 പേരെ ഡിസ്ചാർജ് ചെയ്തു
ന്യൂഡൽഹി , ജൂലൈ 22,2020
ഒറ്റദിവസം കൊണ്ട് രാജ്യത്ത് കൊവിഡ് -19 രോഗമുക്തരുടെ എക്കാലത്തെയും ഉയർന്ന എണ്ണം രേഖപ്പെടുത്തി. അതായത് 28,472 പേരാണ് രോഗ മുക്തി നേടിയത് . കഴിഞ്ഞ 24 മണിക്കൂറിനുള്ളിൽ രോഗമുക്തരായ, ഡിസ്ചാർജ് ചെയ്ത ഏറ്റവും ഉയർന്ന കോവിഡ് –-19 രോഗികളുടെ എണ്ണം കൂടിയാണിത്. ഇതോടെ സുഖം പ്രാപിച്ച രോഗികളുടെ ആകെ എണ്ണം 7,53,049 ആയി. ഇതോടെ രാജ്യത്തെ കോവിഡ്–- 19 രോഗമുക്തി നിരക്ക് 63.13% ആയി ഉയർന്നു.
രോഗമുക്തി നേടുന്നവരുടെ എണ്ണം വർധിക്കുന്നതോടെ രോഗമുക്തി നേടിയവരുടെയും ചികിൽസയിൽ ഉള്ളവരുടെയും എണ്ണം തമ്മിലുള്ള അന്തരം കൂടി വരുന്നു .രോഗികളും സുഖം പ്രാപിച്ചവരും തമ്മിലുള്ള വ്യത്യാസം 3,41,916 ആയി. ഈ വ്യത്യാസം ക്രമേണ മെച്ചപ്പെട്ടുകൊണ്ട് ഇരിക്കുകയാണ് .
ദേശീയ തലത്തിൽ രോഗമുക്തി നിരക്ക് മെച്ചപ്പെട്ടപ്പോൾ, 19 സംസ്ഥാനങ്ങളും കേന്ദ്രഭരണ പ്രദേശങ്ങളും ദേശീയ ശരാശരിയേക്കാൾ ഉയർന്ന രോഗമുക്തി നിരക്ക് രേഖപ്പെടുത്തുന്നു. ന്യൂഡൽഹി എയിംസും സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും മികവിന്റെ കേന്ദ്രങ്ങൾ എന്നിവയും തീവ്രപരിചരണത്തിലുള്ള രോഗികൾക്ക് നൽകുന്ന മികച്ച ചികിത്സ, ഗൗരവത്തോടെയുള്ള പരിചരണം എന്നിവ മൂലം ഇന്ത്യയിലെ മരണനിരക്ക് കുറയ്ക്കാൻ സഹായിച്ചു. മരണനിരക്ക് കുറയ്ക്കുകയെന്ന ലക്ഷ്യത്തോടെയുള്ള കേന്ദ്ര-സംസ്ഥാന സഹകരണത്തിന്റെ മാർഗമാണ് ന്യൂഡൽഹിയിലെ എയിംസിന്റെ ഇ-–-ഐസിയു പ്രോഗ്രാം. ആഴ്ചയിൽ രണ്ടുതവണ നടത്തുന്ന ഈ ടെലി-കൺസൾട്ടേഷൻ സെഷനുകൾ തീവ്രപരിചരണത്തിലുള്ള രോഗികളുടെ ആരോഗ്യ പരിപാലനത്തിൽ വിദഗ്ധർ പങ്കിട്ട അനുഭവങ്ങളും സാങ്കേതിക ഉപദേശങ്ങളും വഴി സംസ്ഥാനങ്ങളിലെ കോവിഡ് -–-19 ആശുപത്രികൾക്ക് ഉപദേശവും പിന്തുണയും നൽകി. ആരോഗ്യ ജീവനക്കാരുടെ അർപ്പണബോധത്തോടെയുള്ള പ്രയത്നം മൂലം രോഗമുക്തി നിരക്ക് മെച്ചപ്പെടുകയും കോവിഡ് മരണങ്ങൾ തുടർച്ചയായി കുറയുകയും ചെയ്യുന്നു. മരണ നിരക്ക് നിലവിൽ 2.41% ആണ്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
(
പ്രധാനമന്ത്രിയുടെ ഓഫീസ്
ഫിൻലൻഡ് പ്രധാനമന്ത്രിയുമായി പ്രധാനമന്ത്രിയുടെ കൂടിക്കാഴ്ച
രണ്ടാമത് ഇന്ത്യ-നോർഡിക് ഉച്ചകോടിയ്ക്കിടെ കോപ്പൻഹേഗനിൽ വെച്ച് പ്രധാനമന്ത്രി ശ്രീ നരേന്ദ്ര മോദി ഫിൻലൻഡ് പ്രധാനമന്ത്രി ശ്രീമതി സന്ന മരിനുമായി കൂടിക്കാഴ്ച നടത്തി. ഇരു നേതാക്കളും തമ്മിലുള്ള ആദ്യ കൂടിക്കാഴ്ചയായിരുന്നു ഇത്.
2021 മാർച്ച് 16-ന് നടന്ന ഉഭയകക്ഷി വെർച്വൽ ഉച്ചകോടിയുടെ ഫലങ്ങൾ നടപ്പിലാക്കുന്നതിൽ കൈവരിച്ച പുരോഗതിയിൽ ഇരുപക്ഷവും സംതൃപ്തി രേഖപ്പെടുത്തി.
സുസ്ഥിരത, ഡിജിറ്റൽവൽക്കരണം, ശാസ്ത്ര-വിദ്യാഭ്യാസ മേഖലകളിലെ സഹകരണം തുടങ്ങിയ മേഖലകൾ ഉഭയകക്ഷി പങ്കാളിത്തത്തിന്റെ പ്രധാന തൂണുകളാണെന്ന് ഇരു നേതാക്കളും ചൂണ്ടിക്കാട്ടി. നിർമ്മിത ബുദ്ധി , ക്വാണ്ടം കംപ്യൂട്ടിംഗ്, ഭാവി മൊബൈൽ സാങ്കേതികവിദ്യകൾ, ക്ലീൻ ടെക്നോളജികൾ, സ്മാർട്ട് ഗ്രിഡുകൾ തുടങ്ങിയ പുതിയതും വളർന്നുവരുന്നതുമായ സാങ്കേതികവിദ്യകളുടെ മേഖലകളിൽ സഹകരണം വിപുലീകരിക്കാനുള്ള അവസരങ്ങളെക്കുറിച്ച് അവർ ചർച്ച ചെയ്തു.
ഇന്ത്യൻ കമ്പനികളുമായി പങ്കാളിത്തത്തിനും ഇന്ത്യൻ വിപണി നൽകുന്ന വലിയ അവസരങ്ങൾ പ്രയോജനപ്പെടുത്താനും പ്രധാനമന്ത്രി ഫിന്നിഷ് കമ്പനികളെ ക്ഷണിച്ചു, പ്രത്യേകിച്ച് ടെലികോം അടിസ്ഥാനസൗകര്യ രംഗത്തും ഡിജിറ്റൽ പരിവർത്തനങ്ങളിലും.
മേഖലാ , ആഗോള സംഭവവികാസങ്ങളെക്കുറിച്ചും അന്താരാഷ്ട്ര സംഘടനകളിലെ കൂടുതൽ സഹകരണത്തെക്കുറിച്ചും ചർച്ചകൾ നടന്നു.
---ND--
(
പ്രധാനമന്ത്രിയുടെ ഓഫീസ്
യുവജനങ്ങളുടെ ശാക്തീകരണമാണ് ഗവണ്മെന്റിന്റെ പ്രവർത്തനത്തിന്റെ കാതൽ: പ്രധാനമന്ത്രി
ഓരോ യുവജനത്തിന്റെയും അഭിലാഷങ്ങൾ പൂർത്തീകരിക്കുന്ന ഒരു ആവാസവ്യവസ്ഥ സൃഷ്ടിക്കുന്നതിനുള്ള ഗവണ്മെന്റിന്റെ പ്രതിജ്ഞാബദ്ധതയെക്കുറിച്ചുള്ള ലേഖനങ്ങളും ഗ്രാഫിക്സും വീഡിയോകളും വിവരങ്ങളും പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു:
"നമ്മുടെ രാജ്യത്തെ യുവജനങ്ങളെ ശാക്തീകരിക്കുക എന്നതാണ് ഗവൺമെന്റിന്റെ പ്രവർത്തനത്തിന്റെ കാതൽ. വിവിധ മേഖലകളിൽ, ഓരോ യുവാവിന്റേയും ,യുവതിയുടെയും അഭിലാഷങ്ങൾ നിറവേറ്റുന്ന ഒരു ആവാസവ്യവസ്ഥ സൃഷ്ടിക്കാൻ ഞങ്ങൾ പ്രതിജ്ഞാബദ്ധരാണ്. #9YearsOfEmpowering Youth"
-ND-
(
തെരഞ്ഞെടുപ്പ് കമ്മീഷന്
തൃക്കാക്കര ഉപതിരഞ്ഞെടുപ്പ് മെയ് 31ന്, വോട്ടെണ്ണല് ജൂണ് മൂന്നിന്
കേരളത്തില് ഒഴിവ് വന്ന തൃക്കാക്കര നിയമസഭാ മണ്ഡലത്തിലെ ഉപതിരഞ്ഞെടുപ്പ് തീയതി പ്രഖ്യാപിച്ചു. മെയ് 31ന് തിരഞ്ഞെടുപ്പ് നടക്കും. ജൂണ് മൂന്നിനാണ് വോട്ടെണ്ണല്. ന്യൂ ഡല്ഹിയില് ഇന്ന് ചേര്ന്ന തിരഞ്ഞെടുപ്പ് കമ്മീഷന്റെ യോഗത്തിലാണ് തീയതി തീരുമാനിച്ചത്.
ഒഡിഷയിലെ ബ്രചരാജ നഗര്, ഉത്തരാഖണ്ഡിലെ ചമ്പാവത് എന്നീ നിയമ സഭാ മണ്ഡലങ്ങളിലേയ്ക്കും ഈ തീയതിയില് ഉപതിരഞ്ഞെടുപ്പ് നടക്കും.
(ND
പ്രധാനമന്ത്രിയുടെ ഓഫീസ്
യു.എസ്. പ്രസിഡന്റ് തെരഞ്ഞെടുപ്പില് വിജയിച്ച ജോ ബൈഡനെ പ്രധാനമന്ത്രി അഭിനന്ദിച്ചു
യു.എസ്. പ്രസിഡന്റ് തെരഞ്ഞെടുപ്പില് വിജയിച്ചതിന് ജോ ബൈഡനെ പ്രധാനമന്ത്രി നരേന്ദ്രമോദി അഭിനന്ദിച്ചു.
''ജോ ബൈഡന് നിങ്ങളുടെ പ്രൗഢഗംഭീരമായ വിജയത്തിന് അഭിനന്ദനങ്ങള്! വൈസ് പ്രസിഡന്റ് എന്ന നിലയില് ഇന്ത്യ-യു.എസ്. ബന്ധം ശക്തിപ്പെടുത്തുന്നതിന് നിങ്ങള് നല്കിയ സംഭാവനകള് നിര്ണ്ണായകവും വിലമതിക്കാനാകാത്തതുമാണ്. ഇന്ത്യ-യു.എസ്. ബന്ധം കൂടുതല് ഉയരങ്ങളിലേക്ക് കൊണ്ടുപോകുന്നതിനായി ഒരിക്കല്ക്കൂടി ഒന്നിച്ചു പ്രവര്ത്തിക്കുന്നതിനായി ഞാന് ഉറ്റുനോക്കുകയാണ്'' പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
ജനാധിപത്യത്തിനായുള്ള ഉച്ചകോടിയിൽ പ്രധാനമന്ത്രി നരേന്ദ്ര മോദിയുടെ ദേശീയ പ്രസ്താവന
ശ്രേഷ്ഠരേ ,
നമസ്കാരം
ഈ ഉച്ചകോടിയിൽ ലോകത്തിലെ ഏറ്റവും വലിയ ജനാധിപത്യത്തെ പ്രതിനിധീകരിക്കുന്നതിൽ ഞാൻ അഭിമാനിക്കുന്നു. ജനാധിപത്യ മനോഭാവം നമ്മുടെ നാഗരികതയുടെ ധാർമ്മികതയുടെ അവിഭാജ്യഘടകമാണ്. തിരഞ്ഞെടുക്കപ്പെട്ട റിപ്പബ്ലിക്കൻ നഗര-സംസ്ഥാനങ്ങളായ ലിച്ചാവി, ശാക്യ എന്നിവ 2500 വർഷങ്ങൾക്ക് മുമ്പ് ഇന്ത്യയിൽ തഴച്ചുവളർന്നു. ജനാധിപത്യ പങ്കാളിത്തത്തിന്റെ തത്വങ്ങൾ ക്രോഡീകരിച്ച പത്താം നൂറ്റാണ്ടിലെ "ഉത്തരമേരൂർ" ലിഖിതത്തിലും ഇതേ ജനാധിപത്യ ചൈതന്യം കാണാം. ഈ ജനാധിപത്യ മനോഭാവവും ധാർമ്മികതയും പുരാതന ഇന്ത്യയെ ഏറ്റവും സമ്പന്നമായ ഒന്നാക്കി മാറ്റി. നൂറ്റാണ്ടുകൾ നീണ്ട കൊളോണിയൽ ഭരണത്തിന് ഇന്ത്യൻ ജനതയുടെ ജനാധിപത്യബോധത്തെ അടിച്ചമർത്താൻ കഴിഞ്ഞില്ല. ഇന്ത്യയുടെ സ്വാതന്ത്ര്യത്തോടെ അത് വീണ്ടും പൂർണ്ണമായ ആവിഷ്കാരം കണ്ടെത്തി, കഴിഞ്ഞ 75 വർഷമായി ജനാധിപത്യ രാഷ്ട്ര നിർമ്മാണത്തിന്റെ സമാനതകളില്ലാത്ത കഥയിലേക്ക് നയിച്ചു.
എല്ലാ മേഖലകളിലും അഭൂതപൂർവമായ സാമൂഹിക-സാമ്പത്തിക ഉൾപ്പെടുത്തലിന്റെ കഥയാണിത്. ആരോഗ്യം, വിദ്യാഭ്യാസം, മനുഷ്യന്റെ ക്ഷേമം എന്നിവയിൽ സങ്കൽപ്പിക്കാൻ കഴിയാത്ത അളവിൽ നിരന്തരമായ പുരോഗതിയുടെ കഥയാണിത്. ഇന്ത്യയുടെ കഥയ്ക്ക് ലോകത്തിന് വ്യക്തമായ ഒരു സന്ദേശമുണ്ട്. ജനാധിപത്യത്തിന് പ്രദാനം ചെയ്യാൻ കഴിയും, ജനാധിപത്യം പ്രദാനം ചെയ്തു കഴിഞ്ഞു , ജനാധിപത്യം പ്രദാനം ചെയുന്നത് തുടരും.
ശ്രേഷ്ഠരേ,
ബഹുകക്ഷി തിരഞ്ഞെടുപ്പുകൾ, സ്വതന്ത്ര ജുഡീഷ്യറി, സ്വതന്ത്ര മാധ്യമങ്ങൾ എന്നിങ്ങനെയുള്ള ഘടനാപരമായ സവിശേഷതകൾ - ജനാധിപത്യത്തിന്റെ പ്രധാന ഉപകരണങ്ങളാണ്. എന്നിരുന്നാലും, ജനാധിപത്യത്തിന്റെ അടിസ്ഥാന ശക്തി നമ്മുടെ പൗരന്മാരുടെയും നമ്മുടെ സമൂഹത്തിന്റെയും ഉള്ളിലുള്ള ചൈതന്യവും ധാർമ്മികതയുമാണ്. ജനാധിപത്യം എന്നത് ജനങ്ങളാൽ, ജനങ്ങൾക്ക് വേണ്ടി മാത്രമല്ല, ജനങ്ങളോടൊപ്പം, ജനങ്ങൾക്കുള്ളിൽ കൂടിയാണ്.
ശ്രേഷ്ഠരേ
ലോകത്തിന്റെ വിവിധ ഭാഗങ്ങൾ ജനാധിപത്യ വികസനത്തിന്റെ വിവിധ പാതകൾ പിന്തുടർന്നു. നമുക്ക് പരസ്പരം പഠിക്കാൻ ഏറെയുണ്ട്. നാമെല്ലാവരും നമ്മുടെ ജനാധിപത്യ രീതികളും സംവിധാനങ്ങളും നിരന്തരം മെച്ചപ്പെടുത്തേണ്ടതുണ്ട്. ഒപ്പം, നാമെല്ലാവരും ഉൾപ്പെടുത്തൽ, സുതാര്യത, മാനുഷിക അന്തസ്സ്, പ്രതികരിക്കുന്ന പരാതികൾ പരിഹരിക്കൽ, അധികാര വികേന്ദ്രീകരണം എന്നിവ തുടർച്ചയായി വർദ്ധിപ്പിക്കേണ്ടതുണ്ട്.
ഈ സാഹചര്യത്തിൽ, ഇന്നത്തെ യോഗം ജനാധിപത്യ രാജ്യങ്ങൾ തമ്മിലുള്ള സഹകരണം വർദ്ധിപ്പിക്കുന്നതിനുള്ള സമയോചിതമായ വേദി ഒരുക്കുന്നു. സ്വതന്ത്രവും നീതിയുക്തവുമായ തിരഞ്ഞെടുപ്പ് നടത്തുന്നതിലും നൂതന ഡിജിറ്റൽ സൊല്യൂഷനുകളിലൂടെ ഭരണത്തിന്റെ എല്ലാ മേഖലകളിലും സുതാര്യത വർദ്ധിപ്പിക്കുന്നതിലും ഇന്ത്യ തങ്ങളുടെ വൈദഗ്ധ്യം പങ്കിടുന്നതിൽ സന്തോഷമുണ്ട്. സോഷ്യൽ മീഡിയ, ക്രിപ്റ്റോ-കറൻസികൾ തുടങ്ങിയ ഉയർന്നുവരുന്ന സാങ്കേതികവിദ്യകൾക്കായുള്ള ആഗോള മാനദണ്ഡങ്ങളും നാം സംയുക്തമായി രൂപപ്പെടുത്തണം, അതുവഴി അവ ജനാധിപത്യത്തെ ശാക്തീകരിക്കാനാണ് , മരിച്ചു അതിനെ തുരങ്കം വയ്ക്കാനല്ല
ഉപയോഗിക്കുന്നത് എന്നുറപ് വരുത്തണം .
ഒരുമിച്ച് പ്രവർത്തിക്കുന്നതിലൂടെ, ജനാധിപത്യരാജ്യങ്ങൾക്ക് നമ്മുടെ പൗരന്മാരുടെ അഭിലാഷങ്ങൾ നിറവേറ്റാനും മാനവികതയുടെ ജനാധിപത്യ ചൈതന്യം ആഘോഷിക്കാനും കഴിയും. ഈ മഹത്തായ ഉദ്യമത്തിൽ സഹ ജനാധിപത്യ രാജ്യങ്ങളുമായിചേർന്ന് പ്രവർത്തിക്കാൻ ഇന്ത്യ തയ്യാറാണ്.
നന്ദി. വളരെയധികം നന്ദി.
--ND--
(Visitor Counter : 43
രാജ്യരക്ഷാ മന്ത്രാലയം
ആൻഡമാൻ കടലിൽ സംയുക്ത അഭ്യാസം: എക്സസൈസ് കവച്
ഇന്ത്യൻ കര വ്യോമ നാവിക സേനകൾ തീരസംരക്ഷണസേന എന്നിവർ സംയുക്തമായി സംഘടിപ്പിക്കുന്ന സൈനിക അഭ്യാസം എക്സർസൈസ് കവജ് നു അടുത്തയാഴ്ച തുടക്കമാകും. രാജ്യത്തെ ഏക സംയുക്തസേന കമാൻഡ് ആയ ആൻഡമാൻ ആൻഡ് നിക്കോബാർ കമാൻഡ്നു കീഴിലാണ് സംയുക്തസേനാ അഭ്യാസം സംഘടിപ്പിക്കുന്നത്
സമുദ്ര നിരീക്ഷണ സംവിധാനങ്ങൾ, പരസ്പര പങ്കാളിത്തത്തോടെയുള്ള വായു -സമുദ്ര അഭ്യാസങ്ങൾ, വ്യോമപ്രതിരോധ, അന്തർവാഹിനി അഭ്യാസപ്രകടനങ്ങൾ തുടങ്ങിയവ സംയുക്തസേനാ അഭ്യാസത്തിൽ ഉൾപ്പെടും
ഒപ്പം 3 സേന വിഭാഗങ്ങളിലെ വ്യത്യസ്തസാങ്കേതിക ഇലക്ട്രോണിക് മാനുഷിക സംവിധാനങ്ങളെഉൾപ്പെടുത്തിയുള്ളസംയുക്ത ഇന്റലിജൻസ് സർവൈലൻസ് ആൻഡ് റിക്കോണസൻസ്അഭ്യാസവും ഇതോടൊപ്പം നടക്കും.
യുദ്ധ മുഖത്ത് സംയുക്ത പോരാട്ടത്തിനുള്ള കഴിവുകൾ, സംയുക്ത പോരാട്ടത്തിലൂടെ ഗുണഫലങ്ങൾ വർധിപ്പിക്കുന്നത് ലക്ഷ്യമിട്ടുള്ള പ്രവർത്തന ചട്ടങ്ങൾ എന്നിവ ഏകോപിപ്പിക്കുന്നത് ലക്ഷ്യമിട്ടാണ് സംയുക്തസേനാ അഭ്യാസം സംഘടിപ്പിച്ചിരിക്കുന്നത്
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ഇന്ത്യ പോസ്റ്റ് പേയ്മെന്റ് ബാങ്ക് സ്ഥാപിക്കുന്നതിനുള്ള പുതുക്കിയ ചെലവ് കണക്കിന് മന്ത്രിസഭയുടെ അംഗീകാരം
2020-21 മുതല് 2022-23 വരെയുള്ള സാമ്പത്തിക വര്ഷങ്ങളില് 820 കോടി രൂപയുടെ അധിക ഫണ്ടിംഗ് മൊത്തം വിഹിതം ഇപ്പോള് 2255 കോടിയായി
നിയമപരമായ ആവശ്യകതകള് നിറവേറ്റുന്നതിനായി ഇക്വിറ്റി ഇന്ഫ്യൂഷനായി  ഇന്ത്യാ പോസ്റ്റ് പേയ്മെന്റ് ബാങ്ക്  സ്ഥാപിക്കുന്നതിനുള്ള പദ്ധതി വിഹിതം 1435 കോടി രൂപയില് നിന്ന് 2255 കോടി രൂപയായി പരിഷ്കരിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. നിയമപരമായ ആവശ്യകതകള് നിറവേറ്റുന്നതിനും സാങ്കേതിക നവീകരണത്തിനുമായി 500 കോടി രൂപയുടെ ഫണ്ട് ഭാവിയില് കൂട്ടിച്ചേര്ക്കുന്നതിനും മന്ത്രിസഭ തത്വത്തില് അംഗീകാരം നല്കി.
സാധാരണക്കാര്ക്ക് നല്ല നിലയില് സമീപിക്കാന് കഴിയുന്നതും വളരെയധികം താങ്ങാനാവുന്നതും വിശ്വസനീയവുമായ ബാങ്ക് നിര്മ്മിക്കുക എന്നതാണ് പദ്ധതിയുടെ ലക്ഷ്യം; ബാങ്കുമായി ബന്ധമില്ലാത്തവര്ക്കുള്ള തടസ്സങ്ങള് നീക്കി സാമ്പത്തിക ഉള്പ്പെടുത്തല് അജണ്ടയുടെ കുന്തമുനയാകുയും വാതില്പ്പടി ബാങ്കിംഗിലൂടെ ബാങ്കുമായി ബന്ധമില്ലാത്ത ജനങ്ങളുടെ അവസരച്ചെലവ് കുറയ്ക്കുകയും ചെയ്യും. '' കുറഞ്ഞ പണ'' സമ്പദ്വ്യവസ്ഥ എന്ന ഇന്ത്യന് ഗവണ്മെന്റിന്റെ കാഴ്ചപ്പാടിന് ഈ പദ്ധതി അനുബന്ധമാകുകയും, അതേ സമയം സാമ്പത്തിക വളര്ച്ചയും സാമ്പത്തിക ഉള്ച്ചേര്ക്കലും പ്രോത്സാഹിപ്പിക്കുകയും ചെയ്യും.
650ശാഖകള്/ നിയന്ത്രണ ഓഫീസുകളോടെ 2018 സെപ്റ്റംബര് 1-നാണ് രാജ്യവ്യാപകമായി ഇന്ത്യാ പോസ്റ്റ് പേയ്മെന്റ് ബാങ്കിന് തുടക്കം കുറിച്ചത്. 1.36 ലക്ഷം തപാല് ഓഫീസുകളെ ബാങ്കിംഗ് സേവനങ്ങള് നല്കുന്നതിന് ഐ.പി.പി.ബി പ്രാപ്തമാക്കിയിട്ടുണ്ട്, കൂടാതെ 1.89 ലക്ഷം പോസ്റ്റ്മാന്മാരെയും ഗ്രാമിന് ഡാക് സേവകരെയും വാതില്പ്പടി ബാങ്കിംഗ് സേവനങ്ങള് നല്കുന്നതിന് സ്മാര്ട്ട്ഫോണും ബയോമെട്രിക് ഉപകരണളോടെ സജ്ജീമാക്കിയിട്ടുമുണ്ട്.
ഐ.പി.പി.ബി ആരംഭിച്ചതുമുതല്, ഇത് 5.25 കോടി അക്കൗണ്ടുകളില് കൂടുതല് തുറന്നിട്ടുണ്ട്. മൊത്തം 1,61,811 കോടി രൂപയുടെ 82 കോടി എണ്ണം സാമ്പത്തിക ഇടപാടുകളും നടത്തിയിട്ടുണ്ട്. ഇതില് 21,343 കോടി രൂപയുടെ 765 ലക്ഷം ഇടപാടുകള് ആധാര് അധിഷ്ഠിത പേയ്മെന്റ് സംവിധാനത്തിലൂടെ  യുള്ളവയുമാണ്. 5 കോടി അക്കൗണ്ടുകളില്, 77% അക്കൗണ്ടുകളും ഗ്രാമീണ മേഖലകളിലാണ് ആരംഭിച്ചിരിക്കുന്നത്, ഏകദേശം 1000 കോടി രൂപയുടെ നിക്ഷേപത്തോടെ 48% സ്ത്രീ ഉപഭോക്താക്കളുമുണ്ട്. ഏകദേശം 40 ലക്ഷം വനിതാ ഉപഭോക്താക്കള്ക്ക് അവരുടെ അക്കൗണ്ടുകളിലേക്ക് ഏകദേശം 2500 കോടി രൂപ നേരിട്ടുള്ള ആനുകൂല്യ കൈമാറ്റമായി  ലഭിച്ചിട്ടുമുണ്ട്. സ്കൂള് വിദ്യാര്ത്ഥികള്ക്കായി 7.8 ലക്ഷത്തിലധികം അക്കൗണ്ടുകളും തുറന്നിട്ടുണ്ട്.
വികസനംകാംക്ഷിക്കുന്ന ജില്ലകളില് ഐ.പി.പി.ബിയില് 95.71 ലക്ഷം അക്കൗണ്ടുകള് ആരംഭിച്ചിട്ടുണ്ട്. 19,487 കോടി രൂപയുടെ മൊത്തം 602 ലക്ഷം ഇടപാടുകളും നടന്നിട്ടുണ്ട്. ഇടതുപക്ഷ തീവ്രവാദ  ജില്ലകളില്, ഐ.പി.പി.ബികളില് 67.20 ലക്ഷം അക്കൗണ്ടുകള് തുറന്നിട്ടുണ്ട്. ഇതിലൂടെ 13,460 കോടി രൂപയുടെ 426 ലക്ഷം ഇടപാടുകളും നടന്നിട്ടുണ്ട്.
നിര്ദ്ദേശത്തിന് കീഴിലുള്ള മൊത്തം സാമ്പത്തിക ചെലവ് 820 കോടി രൂപയാണ്. തപാല് വകുപ്പിന്റെ ശൃംഖല പ്രയോജനപ്പെടുത്തി ഇന്ത്യയിലുടനീളം സാമ്പത്തിക ഉള്ച്ചേര്ക്കല് തുടരുക എന്ന ലക്ഷ്യത്തോടെ പ്രയത്നിക്കുന്നതിന് ഇന്ത്യ പോസ്റ്റ് പേയ്മെന്റ് ബാങ്കിനെ ഈ തീരുമാനം സഹായിക്കും.
--ND--
(Visitor Counter : 72